Diari Oficial de la Generalitat Valenciana


Sumari del DOGV 5530, del 08-06-2007 (2007/7380)

RESOLUCIÓ de 14 de maig 2007, de la Direcció General d'Energia, per la qual s'atorga a Energías Renovables Mediterráneas, SA (Renomar), l'autorització administrativa per a la modificació del parc eòlic denominat Pla d'Embalagué, ubicat al terme municipal de Portell de Morella a la província de Castelló i s'aprova l'annex al projecte d'execució. Expedient ATREGI 2003/12/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7380


Data del document
:   14-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Portell de Morella
    * empresa privada
    * subministrament d'energia elèctrica

RESOLUCIÓ de 14 de maig 2007, de la Direcció General d'Energia, per la qual s'atorga a Energías Renovables Mediterráneas, SA (Renomar), l'autorització administrativa per a la modificació del parc eòlic denominat Pla d'Embalagué, ubicat al terme municipal de Portell de Morella a la província de Castelló i s'aprova l'annex al projecte d'execució. Expedient ATREGI 2003/12/12. [2007/7380]  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat a instància d'Energías Renovables Mediterráneas, SA (Renomar), amb domicili al carrer Doctor Romagosa, núm. 1 de València, amb data 3 de novembre de 2001 en relació amb la sol·licitud d'aprovació del Pla Energètic de la zona 3 ubicada als termes municipals de Castellfort, Vilafranca, Ares del Maestre i Portell de Morella, per a la instal·lació de cinc parcs eòlics denominats Arriello, Folch, Folch II, Las Cabrillas i Pla d'Embalagué.  
Vistos els escrits presentats amb data 18 d'octubre de 2002 davant de la conselleria d'Indústria, Comerç i Energia, en què sol·licita l'autorització administrativa i la declaració d'utilitat pública en concret per a la construcció del parc eòlic denominat Pla d'Embalagué i l'autorització administrativa, l'aprovació de projecte i la declaració d'utilitat pública per a la subestació transformadora denominada ST Pla d'Embalagué, ambdós instal·lacions que conformen el parc eòlic Pla d'Embalagué, ubicat al terme municipal de Portell de Morella a la província de Castelló, als quals s'adjuntava l'avantprojecte de l'esmentat parc eòlic firmat per Miguel Núñez Polo i visat pel Col·legi Oficial d'Enginyers Superiors Industrials de la Comunitat Valenciana i el projecte de la subestació transformadora 132/20 kV Pla d'Emblagué, firmat per Pablo Romera Alonso i visat pel Col·legi Nacional d'Enginyers de l'ICAI amb data 16 de juliol de 2002.  
Vist l'escrit de 26 d'octubre de 2004, en el qual se sol·licita l'aprovació del projecte de l'esmentat parc eòlic, al qual s'adjuntava el projecte d'execució del parc eòlic Pla d'Embalagué firmat per Miguel Núñez Polo i visat pel Col·legi Oficial d'Enginyers Superiors Industrials de la Comunitat Valenciana amb data 21 d'octubre de 2004.   
Vist l'escrit de 23 de maig de 2005, en el qual presenta l'annex modificatiu del projecte de la subestació transformadora 132/12 kV Pla d'Embalagué, firmat per Jorge Romero Barbado i visat pel Col·legi Nacional d'Enginyers de l'ICAI amb data 17 de maig de 2005.  
Vist l'escrit de 5 de juliol de 2005, en el qual presenta nou annex modificatiu del projecte de la subestació transformadora 132/12 kV Pla d'Embalagué, firmat per Jorge Romero Barbado i visat pel Col·legi Nacional d'Enginyers de l'ICAI amb data 27 de juny de 2005.  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 3 del Pla Eòlic de la Comunitat Valenciana, presentats per l'empresa Renomar.  
Vist que en el període d'informació pública, en compliment del que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre i les Normes del Pla Eòlic de la Comunitat Valenciana, que van ser sotmesos els projectes de pla especial, els avantprojectes de parcs eòlics amb la relació dels béns i dels drets afectats i l'estudi d'impacte ambiental de la zona 3, per mitjà d'anuncis en el Butlletí Oficial de la Província de Castelló núm. 103 de 23 d'agost de 2003, el Diari Oficial de la Comunitat Valenciana núm. 4.584 de 10 de setembre de 2003 i en el diari El Periódico Mediterráneo del 18 de setembre de 2003, es van presentar 41 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant per al seu informe i que han sigut degudament informats pel Servici Territorial d'Indústria de Castelló i la Direcció General d'Energia, informes que estan en l'expedient d'aprovació del Pla Especial d'Ordenació de la zona 3.  
Vist que de conformitat amb allò que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 3, separata de la part de les instal·lacions que els afecten, als efectes d'establir les condicions tècniques oportunes, junt amb la relació concreta i individualitzada dels béns i dels drets afectats, per a la seua exposició al públic.  
Vist que de conformitat amb allò que s'ha establit per l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata dels avantprojectes dels parcs eòlics de la zona 3 a:  
conselleria de Cultura, Educació i Esport (Direcció General de Política Lingüística i Patrimoni Cultural Valencià).  
conselleria de Territori i Habitatge, Servici Territorial de Castelló  
conselleria d'Infraestructures i Transport, Direcció General d'Obres Públiques, Servici Territorial de Carreteres.  
Diputació de Terol, Vies i Obres.   
Diputació Provincial de Castelló, Servici de Carreteres.  
Ministeri d'Economia i Hisenda, Delegació Provincial de Castelló.  
Amb vista perquè presten la seua conformitat o oposició a l'autorització sol·licitada.  
Vist que de conformitat amb allò que s'ha establit per l'esmentat article 127 del Reial Decret 1955/2000, es va traslladar al sol·licitant els pronunciaments dels ajuntaments i organismes esmentats, que van ser degudament contestats.  
Vist que estan en l'expedient els pronunciaments dels ajuntaments i organismes esmentats, així com les contestacions del sol·licitant.  
Vist que amb data 16 de març de 2004, el conseller d'Infraestructures i Transport aprova provisionalment el Pla Especial d'Ordenació de la zona 3.  
Vist que, mitjançant una Resolució de 21 de juny de 2004, el director general de Gestió del Medi Natural de la conselleria de Territori i Habitatge formula Declaració d'Impacte Ambiental i estima acceptable des del punt de vista ambiental el projecte d'instal·lacions eòliques de la zona 3, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental.  
Vist que amb data 12 de març de 2006, la directora general de Gestió del Medi Natural de la conselleria de Territori i Habitatge formula resolució complementària a la Declaració d'Impacte Ambiental de 21 de juny de 2004, en la qual s'indiquen algunes modificacions que cal introduir en el parc eòlic Pla d'Embalagué.  
Vist que mitjançant una Resolució de 19 d'octubre de 2004, del conseller de Territori i Habitatge, s'aprova definitivament el Pla Especial d'Ordenació de la zona 3, havent sigut publicat en el BOP de Castelló núm. 5 d'11 de gener de 2005.   
Vist que d'acord amb l'article 8 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del Pla Especial i la seua publicació oficial, produirà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics.   
Vist que mitjançant una Resolució del conseller d'Infraestructures i Transport, de 3 de juny de 2005, es formalitza l'aprovació del Pla Energètic de la zona 3 per a la implantació dels parcs eòlics Arriello, Folch, Folch II, Las Cabrillas i Pla d'Embalagué, als termes municipals de Castellfort, Vilafranca, Ares del Maestre i Portell de Morella, d'acord amb el que establix article 9 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.  
Vist que per Resolució, de la Direcció General d'Energia de la conselleria d'Infraestructures i Transport, de 16 de febrer de 2006, s'ha atorgat l'autorització administrativa, l'aprovació de projecte i la declaració d'utilitat pública per a la construcció del parc eòlic denominat Pla d'Embalagué.  
Vist que en el parc eòlic Las Cabrillas, situat al sud del parc eòlic Pla d'Embalagué, s'han deixat d'instal·lar sis aerogeneradors, per manifestar l'empresa promotora que estan situats més enllà de l'àmbit territorial establit.  
Vist que a fi de buscar alternatives d'ubicació per als sis aerogeneradors esmentats del parc eòlic Las Cabrillas, l'empresa promotora Renomar, SA, presenta amb data 6 de novembre de 2006 proposta de reubicació d'un aerogenerador que s'ha de situar en el parc eòlic Pla d'Embalagué, i sol·licita l'autorització administrativa i l'aprovació del projecte d'ampliació del parc eòlic en un aerogenerador addicional, per a la qual cosa aporta l'annex de modificació del parc eòlic Pla d'Embalagué, continuant amb l'expedient amb referència ATREGI/2003/12/12, complementat amb l'aportació posterior de la separata de pressupost.  
Vist que amb data 12 d'abril de 2007 l'empresa promotora presenta nou escrit en el qual informa sobre l'existència d'un error en els plans presentats en l'annex de modificació presentat el 6 de novembre de 2006, i aporta nou annex de modificació del parc eòlic Pla d'Embalagué, i reitera la sol·licitud d'autorització administrativa i l'aprovació del projecte.  
Vist l'expedient amb referència ATLINE/2003/12/12 (annex de modificació del parc eòlic Pla d'Embalagué) incoat pel Servici Territorial d'Energia de la conselleria d'Infraestructures i Transport a instància de Renomar, SA, relatiu a la sol·licitud de 6 de novembre de 2006, d'autorització administrativa i d'aprovació del projecte, per a la modificació del parc eòlic denominat Pla d'Embalagué, al terme municipal de Portell de Morella, província de Castelló, a la qual s'adjuntava l'annex de modificació del parc eòlic Pla d'Embalagué, firmat per l'enginyer industrial Sr. Miguel Nuñez Polo i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 29 de setembre de 2006, complementat amb la presentació posterior de la separata de pressupost firmada pel mateix enginyer i visada pel mateix col·legi amb data 14 de novembre de 2006, així com a la sol·licitud de data 12 d'abril de 2007 a la qual s'adjuntava nou annex de modificació del parc eòlic Pla d'Embalagué, firmat per l'enginyer industrial Sr. Miguel Nuñez Polo i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 11 d'abril de 2007.  
Vist que, la modificació objecte d'autorització, consistent en l'ampliació del parc eòlic en un aerogenerador, no desvirtua la Declaració d'Impacte Ambiental formulada mitjançant una resolució del director general de Gestió del Medi Natural de la conselleria de Territori i Habitatge amb data 21 de juny de 2004, ni la resolució complementària de data 12 de març de 2006, en ubicar-se l'aerogenerador addicional sobre l'àmbit d'afectació del Pla Especial aprovat de forma definitiva per resolució del conseller de Territori i Habitatge amb data 19 d'octubre de 2004, resolució esta última que preveu el compliment de les condicions imposades per la Declaració d'Impacte Ambiental de la zona 3.  
Atés que en l'escrit citat de 6 de novembre de 2006, l'empresa promotora Renomar, SA, manifesta expressament que té l'autorització de tots els propietaris de les parcel·les afectades per la modificació del parc eòlic Pla d'Embalagué.  
Vist que de conformitat amb allò que s'ha establit per l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de Portell de Morella, província de Castelló, únic afectat per la modificació de l'esmentat parc eòlic, separata del projecte, amb vista perquè presente la conformitat o l'oposició a la instal·lació sol·licitada, havent-se rebut pronunciament de l'esmentat Ajuntament amb data 21 de febrer de 2007 respecte a l'annex de modificació presentat el 6 de novembre de 2006 i nou pronunciament amb data 3 de maig de 2007 respecte a l'annex corregit presentat el 12 d'abril de 2007. En ambdós pronunciaments de l'Ajuntament de Portell de Morella i a través d'informe del tècnic municipal s'indica que les obres projectades complixen la normativa urbanística municipal.  
Vist que s'ha remés, a l'Ajuntament de Portell de Morella, únic afectat per la modificació de l'esmentat parc eòlic, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), ofici en què se sol·licitava l'informe sobre l'adaptació del projecte remés al planejament urbanístic d'aplicació, havent-se rebut pronunciament de l'esmentat Ajuntament amb data 21 de febrer de 2007 respecte a l'annex de modificació presentat el 6 de novembre de 2006 i nou pronunciament amb data 3 de maig de 2007 respecte a l'annex corregit presentat el 12 d'abril de 2007. En ambdós pronunciaments de l'Ajuntament de Portell de Morella i a través d'informe del tècnic municipal s'indica que les obres projectades complixen la normativa urbanística municipal.  
Atés que els canvis introduïts en el parc eòlic no presenten un caràcter substancial i que estos han sigut introduïts per a reubicar un aerogenerador provinent del parc eòlic Las Cabrillas.  
Atés que segons manifesta l'empresa promotora en l'escrit de 6 de novembre de 2006, es té la cessió del dret de pas o ús dels nous propietaris afectats.  
Atés que es complixen les condicions establides en l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, pels quals no cal sotmetre novament al tràmit d'informació pública la modificació del projecte objecte d'autorització.  
Vist que es troba en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.   
Vist l'informe tècnic favorable de data 14 de maig de 2007, emés pel Servici Territorial d'Energia de Castelló.  
Atés que la finalitat de les instal·lacions objecte d'autorització, ubicades en la zona eòlica 3 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.  
Atés que l'article 21.3 de la Llei 54/1.997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.   
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que Renomar, SA, té la capacitat legal, tècnica i economicofinancera requerida en l'article 21.2 d) de la Llei 54/1997, de 27 de novembre, del Sector Elèctric, per a la realització de les instal·lacions projectades.   
Atés la direcció general d'Energia competent per a la resolució d'este expedient, d'acord amb el que disposa l'apartat segon de la part dispositiva de la resolució d'aprovació del Pla Energètic de la zona 3 del conseller d'Infraestructures i Transport, de 3 de juny de 2005.  
Esta direcció general d'Energia, resol:  
Primer  
Atorgar a Energías Renovables Mediterráneas, SA (Renomar), l'autorització administrativa per a la modificació del parc eòlic denominat Pla d'Embalagué, ubicat al terme municipal de Portell de Morella a la província de Castelló, consistent en l'ampliació del parc eòlic amb un aerogenerador addicional, de manera que les característiques principals del parc eòlic, considerada la modificació, són:  
- Potència total: 37,5 MW  
- Nombre d'aerogeneradors: 25  
€ Potència unitària: 1,5 MW  
- Subestació transformadora formada per:  
Sistema de 132 kV, compost per:  
Una posició de línia connexió amb ST Morella  
Dos posicions de transformador  
Dos transformadors de potència trifàsics 132/12 kV de 55 MVA  
Dos reactàncies de presa de terra 12 kV de 300 A durant 10 segons  
Un sistema de 12 kV, tipus interior, en cel·les d'aïllament en aire compost per:  
Sis cel·les de línia  
Dos cel·les de transformador de potència  
Dos cel·les de mesura  
Dos cel·les de transformador de servicis auxiliars  
Una cel·la d'adaptament  
- Pressupost de la modificació: = 1.703.966,95 €  
Esta resolució queda sotmesa a les condicions següents:  
1. Esta autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables.   
2. Les condicions establides en l'apartat segon de la part dispositiva de la Declaració d'Impacte Ambiental de 21 de juny de 2004, del director general de Gestió del Medi Natural, i en la resolució complementària de 12 de març de 2006.  
3. Les condicions establides en l'apartat tercer de la part dispositiva de la resolució d'Aprovació del Pla Energètic de la zona 3 del Pla Eòlic de la Comunitat Valenciana de 3 de juny de 2005.  
Segon  
Aprovar l'annex de modificació del projecte del parc eòlic Pla d'Embalagué firmat pel Sr. Miguel Núñez Polo i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 11 d'abril de 2007, amb les condicions següents:  
1. Les obres hauran de realitzar-se d'acord amb els projectes presentats.  
2. El termini de posada en marxa serà de 10 mesos comptadors a partir de la notificació d'esta resolució. Amb anterioritat a la finalització del dit termini Energías Renovables Mediterráneas, SA (Renomar), podrà sol·licitar l'ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia de Castelló als efectes de reconeixement definitiu i extensió de l'acta de posada en marxa.  
4. Energías Renovables Mediterráneas, SA (Renomar), haurà d'observar en tot moment els preceptes, les mesures i les condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.  
Tercer  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 14 de maig de 2007.- El director general d'Energia: Antonio Cejalvo Lapeña.